દેશ સ્વતંત્રતા પહેલા અલગ-અલગ રાજ્યોમાં વહેંચાયેલો હતો. લોહપુરુષ સરદાર પટેલે 562 રજવાડાનું ભારતમાં એકીકરણ કરાવ્યું હતું. ભારતનો જે નકશો બ્રિટીશ સરકારે બનાવ્યો હતો, તેની 40 ટકા જમીન આ રજવાડા પાસે હતી. આઝાદી પછી આ રજવાડાને ભારત અને પાકિસ્તાનમાં વિલય અથવા તો સ્વતંત્ર રહેવાની તક આપવામાં આવી. સરદાર પટેલે પોતાની દૂરદર્શિતા, ચાલાકી અને ડિપ્લોમેસીની મદદથી આ રાજ્યોનો ભારતમાં સમાવેશ કરાવ્યો.